
VENDIM
Nr. 123, datë 3.3.2021

[bookmark: _GoBack]PËR DISA NDRYSHIME DHE SHTESA NË VENDIMIN NR. 596, DATË 31.8.2016, TË KËSHILLIT TË MINISTRAVE, “PËR SHPRONËSIMIN PËR INTERES PUBLIK TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT ‘REHABILITIMI I RRUGËS ‘XOXI ANDONI’ DHE HAPËSIRAVE RRETH SAJ, FIER’’

Në mbështetje të nenit 100 të Kushtetutës, të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, dhe të ligjit nr. 137/2020, “Për buxhetin e vitit 2021”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Në vendimin nr. 596, datë 31.8.2016, të Këshillit të Ministrave, bëhen këto ndryshime dhe shtesa:
a) pikat 3 dhe 4 ndryshohen, si më poshtë vijon: 
 “3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën bashkëlidhur këtij vendimi, për pasuritë sipërfaqe “tokë truall” dhe “ndërtesë”, me një vlerë të përgjithshme të shpronësimit 138 248 315 (njëqind e tridhjetë e tetë milionë e dyqind e dyzet e tetë mijë e treqind e pesëmbëdhjetë) lekë.
4. Vlera e përgjithshme e shpronësimit prej 138 248 315 (njëqind e tridhjetë e tetë milionë e dyqind e dyzet e tetë mijë e treqind e pesëmbëdhjetë) lekë të përballohet: 
- 137 500 521 (njëqind e tridhjetë e shtatë milionë e pesëqind mijë e pesëqind e njëzet e një) lekë, nga llogaria “Fondi i shpronësimeve”;
- 747 794 (shtatëqind e dyzet e shtatë mijë e shtatëqind e nëntëdhjetë e katër) lekë, nga buxheti i miratuar për Bashkinë Fier.”;
b) pas tabelës bashkëlidhur vendimit të shtohet tabela, që i bashkëlidhet këtij vendimi.
2. Vlera e shpenzimeve procedurale, prej 50 000 (pesëdhjetë mijë) lekësh, të përballohet nga buxheti i miratuar për Ministrinë e Infrastrukturës dhe Energjisë.
3. Ngarkohen Ministria e Infrastrukturës dhe Energjisë, Agjencia Shtetërore e Kadastrës dhe Bashkia Fier për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Erion Braçe









LISTA E VLERËSIMIT TË PASURIVE, PRONË PRIVATE, QË PREKEN NGA REALIZIMI I PROJEKTIT “REHABILITIMI I RRUGËS ‘XOXI ANDONI’ DHE HAPËSIRAVE RRETH SAJ”, SHTESA FIER

Shënim. Çmimi për tokën “truall” është marrë në VKM-në nr. 89, datë 3.2.2016.
	
Nr.
	

Emër Mbiemër
	Zona kad.
	
Nr. i pasurisë
	

Rrethi
	Sip. e objektit të banimit (m2)
	Sip. e truallit (m2)
	Çmimi i objektit të banimit (l/m2)
	Çmimi i truallit (l/m2)
	Vlera e ndërtimit (lekë)
	Vlera e truallit (lekë)
	Vlera totale (lekë)
	Konfirmim nga ZVRPP-ja

	21
	Xhelo Sinan Xhuveli
	ZK. 8534
	3/205
	Fier
	___
	58
	___
	12,893.00
	___
	747.794
	747.794
	Konfirmuar nga ZVRPP-ja.

	
	
	
	
	
	
	
	
	
	
	
	
	

	
	VLERA TOTALE E SHPRONËSIMIT                                                                                                                                                                           747,794.00

